تراولیں پاد زدگ ھمسپراں بج اتگ آں 
من وتی گشتن ءُ کول ءُ ھبراں بج اتگ آں
زند گوازینتگ چگردانی سکیں ساھیلءَ
وھدءِ بےموسمی انجیرءِ براں بج اتگ آں
ھو ھماھاں کہ وتی سر پہ وتن ندر کتگ
من ھما ستک دلانی جگراں بج اتگ آں
من بلوٹ آں وتی ھنکینءَ یلہ دات کن آں
من چیا ھاک پہ سر در پہ دراں بج اتگ آں
من کہ زانتگ منی دستءَ دگے توجیل نبیت
من کہ بے دستگ ءَ نام ءِ تپراں بج اتگ آں
برزکوہ انت منی کنگریں راجدپترءِ دل
دور نہ من وَ ھمے کر و گْوراں بج اتگ آں
پہ من دو وال زمین گوادر ءُ کیچءَ چی یے
من بلوچانی ھما سیاہ جگراں بج اتگ آں
کازی من گوستگیں رھدار وتی وئیل کتگ
روچے من چنت برءَ سوگند بُوراں بج اتگ آں
مبارک کازی